**Младшите посланици на ЕП при ПГИТ,,Алеко Константинов” на гости в ОУ ,,Христо Ботев”**

 На 26.03.2019г. мултимедийната зала на ОУ,,Христо Ботев”-кв. Каменица се изпълни със седмокласници, дошли на среща-разговор с Мария Гончева, Стефка Марова и Владимир Трендафилов – младши посланици на ЕП. Пред учениците бе представена презентация за ЕС : история на създаване, европейски институции, седалища, държави – членки, проектопредложения, как се приемат решения, обсъждания, предстоящи евроизбори. Младшите посланици разказаха още за дейностите си : как след среща с Екатерина Захариева се родила идеята да кандидатстват по проекта, за изпълнените с радост очи, когато получили вестта , че са спечелили, за избора на младши посланици, за тържественото връчване на сертификатите, за срещите с евродепутата Андрей Новаков, представители на Евродиректно - Пловдив , Ева Хопкинс – посланик на Обединеното кралство у нас, Евродиректно – София, завоюваните второ и трето място на Първата ученическа конференция за училища посланици на ЕП в гр.Пазарджик, изработване на кът – Велинград в Европа, презентация за кулинарния туризъм...

 Седмокласниците пък от своя страна разказаха кои страни са посетили, какво им е направило впечатление, желанието им да продължат да учат в чужбина, а някои и в ПГИТ, за да се включат в проекта.

 Накрая учениците пожелаха на младшите посланици успех в надпреварата и пътуване до Страсбург.